|  |  |
| --- | --- |
| OTSUS | EELNÕU |
| Vohnja | 19. juuni 2024 nr  |
|  |  |

Kinnisasja osa kasutusse andmine

Korteriühistu Kadrina vald, Kadrina alevik, Kalevipoja tn 8 (rg-kood 80428930) on esitanud avalduse (20.05.2024 nr 5-6/225/2024) milles soovib otsustuskorras tasuta ja tähtajatult kasutamiseks saada Kadrina valla omandis olevast Pajuaugu kinnistust (katastritunnus 27202:001:0138) 200 m2 suurust maa-ala, millise asukoht on tähistatud asendiplaanil punase joonega (lisa), et ehitada sõidukitele parkimisala. Avalikust huvist lähtuvalt on elamupiirkonnas piisavate parkimisalade olemasolu vajalik taristu osa.

Kadrina Vallavolikogu 2012. aasta 30. mai määrusega nr 50 kehtestatud Kadrina vallavara

valitsemise korra paragrahvi 13 lõike 1 punkti 4 järgi võib anda vallavara kasutusse

otsustuskorras muuhulgas teistele isikutele lähtudes avalikust huvist ja sama paragrahvi lõike 2 järgi tuleb avalikku huvi põhjendada. Sama korra § 10 lõike 1 punkti 1 kohaselt otsustab kinnisasja kasutusse andmise volikogu.

Eeltoodud asjaolusid arvesse võttes ja tuginedes Kadrina Vallavolikogu 2012. aasta 30. mai

määrusega nr 50 kehtestatud Kadrina vallavara valitsemise korra paragrahvi § 8 lõike 1 punktile 2, paragrahvi 9 lõikele 1 punkt 3, paragrahvi 10 lõike 1 punktile 1, paragrahvi 13 lõike 1 punktile 4 Kadrina vallavolikogu

o t s u s t a b:

1. Anda otsustuskorras tasuta ja tähtajatult korteriühistule Kadrina vald, Kadrina alevik, Kalevipoja tn 8 korteriühistu (rg-kood 80428930) kasutada 200 m2 suurune maa-ala Kadrina vallale kuuluvast Pajuaugu kinnistust (katastritunnus 27202:001:0138) asukohaga vastavalt asendiplaanile (lisa), avaliku parkimisala ehitamiseks.

2. Volitada vallavanem Kairit Pihlakut sõlmima ja allkirjastama kinnistust (katastritunnus 27202:001:0138) parkla rajamiseks maa-ala kasutamise lepingut korteriühistuga Kadrina vald, Kadrina alevik, Kalevipoja 8 (rg-kood 80428930).

3. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina alevik, 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
|  |
| (allkirjastatud digitaalselt) |  |
| Madis Viise |   |
| vallavolikogu esimees |   |
|  |   |